Filipp Bedrosovič Kirkorov

Filipp  Bedrosovič Kirkorov (, ; * 30. apríl 1967,Varna, Bulharsko) je ruský estrádny umelec, spevák, skladateľ, herec a producent.
Národný umelec Ruskej federácie (2008), osemnásobný držiteľ ceny Ovácia päťnásobný laureát ceny World Music Awards, mnohonásobný držiteľ ceny Zlatý gramofón (Золотой граммофон), Strieborná črievička (Серебряная калоша), laureát každoročného festivalu Pieseň roka (Песня года) a mnohých iných. Na filmovom festivale Kinotavr v roku 2002 sa stal víťazom v nominácii „Najlepší mužský výkon“ v hudobnom filme Večery na samote blízko Dikanky. Jeho hudobný štýl je tradičný ruský pop music s rôznymi západnými vplyvmi a podobne ako mnoho ruských popových hviezd z obdobia rokov 19902000, často spolupracuje ďalšími ruskými popovými umelcami..

Životopis 
Starý otec z otcovej strany sa volal Filipp Krikorian. Bol Armén a obuvník. Starý otec z matkinej strany bol cirkusový umelec, polo francúzskeho a polo ruského pôvodu, jeho manželka herečka a tanečníčka. Jeho otec je bulharský spevák arménskeho pôvodu Bedros Kirkorov (* 2. jún 1936). Spieval v armáde. Ako sám povedal zmenil si meno na Krikorov, lebo to bolo potrebné, aby ho prijali do bulharských škôl. Matka Victoria Markovna Kirkorovova bola bulharská speváčka (* 6. apríl 1937† 30. apríla 1994). V rokoch 19942005 bola jeho manželkou Alla Pugačevova. Tajne sa rozviedli v marci 2005, oficiálne v novembri 2005. Dcéra Alla, Victória sa narodila 26. novembra 2011, syn Martin 29. júna 2012.
 
Ako dieťa žil v Moskve. Keď mal päť rokov začal sprevádzať svojich rodičov na turné. Vtedy prvý raz vystúpil na pódium na koncerte svojho otca v divadle v Petrozavodsku. Jeho otec tam vtedy zaspieval vlastnú pieseň Synček o sovietskych tankistoch, ktorých stretol v roku 1944 vo Varne. Na konci skladby sa na javisku objavil Filip a dal otcovi klinček. Vtedy prvý raz zožal potlesk.

Po ukončení základného vzdelania sa neúspešne pokúsil zapísať do Divadelnej školy. Potom sa zapísal na konzervatórium, kde vyštudoval hru na klavír a gitaru. V rokoch 19841988 s vyznamenaním absolvoval odbor hudobná komédia na Štátnom kolégiu Gnesinych v Moskve..

V  novembri 1985 sa prvý raz objavil pred televíznou kamerou v programe „Širší okruh“ s piesňou Aljoša, ktorú zaspieval v bulharčine.

V roku 1987 ho pozvali do leningradského Music hall a s ním na turné, pod vedením I. Rachlina, spieval v berlínskom Friedrichstadt-Palast. Po odchode z Music hall sa Filipp stretol s hudobným básnikom I. Reznikom, ktorý mu ponúkol spoluprácu.

V apríli 1988 sa prvý raz stretol so svojou neskoršou manželkou Allou Pugačevovou na vernisáži I. Reznika. V októbri toho istého roku mu Pugačovová ponúkla účinkovanie v programe Vianočné stretnutia. V tomto čase, končil štúdium na moskovskej škole Gnesinych a na Jalte natočil svoj prvý videoklip piesne Carmen. Potom v Mongolsku vystupoval na koncertoch sovietskych vojenských jednotiek.

V roku 1989 bol hosťom na turné Ally Pugačevovej v Austrálii a v Nemecku. Ďalším úspechom bola jeho finálová účasť v súťaži Pieseň roka. Koncom roku odišiel z Divadla Ally Pugačevovej a začal aktívne koncertovať.
 
V roku 1990 dostal ocenenie Grand prix v súťaži Hit-90 v Leningrade s piesňou Nebo a zem.

V roku 1992, jeho videoklip Atlantida získal ocenenie Hudobné video roka. Jeho popularita sa začala šíriť v zahraničí, cestoval do Spojených štátov, Kanady, Nemecka a Izraela.

V roku 1993 vyhral v súťaži najlepších ruských spevákov Ovácia a bol nominovaný na cenu Najlepší spevák roka. Zaznamenal víťazstvo v medzinárodnej súťaži Zlatý Orfeus. Zároveň absolvoval úspešné turné v Austrálii.

V nasledujúcom roku predstavil svoj nový sólový album Ja nie som Rafael (I am not Raphael) s hitmi Engelberta Humperdincka, Toma Jonesa, Franka Sinatru, Paula Anku a Elvisa Presleyho. V novembri nahral pieseň Dvíham svoj pohár (I raise my glass), ktorá bola milostným listom. V novembri 1994, Kirkorov a Pugačeva usporiadali spoločný veľký koncert v Atlantic City.

V januári 1995 sa s Allou Pugačevovou zasnúbil a 15. marca v Petrohrade mal občiansky obrad, ktorý vykonal vtedajší starosta Anatolij Sobčak. Dňa 15. mája sa s Pugačevovou oženil v Jeruzaleme. V tomto roku dostal Kirkorov cenu Ovácia, Za najlepší program. Týždeň pred medzinárodnou speváckou súťažou Eurovízia v Dubline sa dozvedel, že bude reprezentovať Rusko. Obsadil 17. miesto s piesňou Kolíska sopky. Na konci roka vydal v Polygrame CD Povedz slnku: ÁNO.

V roku 1996 v Monte Carlo prevzal cenu World Music Awards za rok 1995.

V roku 1997 bol na veľkom turné po 100 ruských mestách a v zahraničí s programom Najlepšie, najobľúbenejšie len pre Vás.

Dňa 5. mája 1999 prevzal v Monte Carlo cenu World Music Award za rok 1998 a odcestoval na veľké turné po Nemecku. Potom na pozvanie Michaela Jacksona reprezentoval v USA Rusko v charitatívnom program Michael Jackson and Friends.

V roku 2001 vydal album Magico Amour v španielčine, ktorý nahral v štúdiu Azteca Records a Los Angeles a bol uvedený do predaja v Mexiku.

Jeho rodným jazykom je bulharčina, plynule hovorí po rusky, a je zbehlý v španielčine a angličtine.

Ocenenia a tituly 
Rad Franciska Skoriny (Bielorusko, 2012)
Čestný občan Jalty (Ukrajina, 2010)
Národný umelec Ruskej federácie (2008)
Národný umelec Ukrajiny (2008)
Človek roka na Ukrajine (2008)
Jubilejná medaila 10 rokov Astany (Kazachstan, 2008)
Akademik Medzinárodnej akadémie kultúry a umenia (2007)
Čestné vyznamenanie Profesionál Ruska (2007)
Národný umelec Čečenska (2004)
Akademik Medzinárodnej akadémie jednoty národov sveta (2006) 
Zaslúžilý umelec Ruska (2001)
Zaslúžilý umelec Autonómnej republiky Krym (2000)
Posol dobrej vôle (2000)
Cár piesne (2000)

World Music Awards
8. máj 1996 — Monte Carlo, pieseň Днем и ночью, (Dňom a nocou)
5. máj 1999 — Monte Carlo, pieseň Come and dance
15. september 2004 — Las Vegas, pieseň Un dia feliz
31. august 2005 — Los Angeles, pieseň Карнавал (Karneval)
9. november 2008 — Monte Carlo, pieseň Tango

Ovácia
1993: Spevák roka
1994: Spevák roka
1997: Za najlepšie hudobné video roka 1996 Môj zajačik
1998: Spevák roka, Cena "Za podporu ruského popu", za svetové turné s programom To najlepšie, najobľúbenejšie a len pre Vás!
1999: Najlepšia show roka, program: Najlepšie, najobľúbenejšie a len pre Vás!
2001: Najlepšia show roka, program: Najlepšie, najobľúbenejšie a len pre vás!
2008: Spevák roka

Zlatý gramofón
1996: Karnaval (Karneval)
1997: Uletaj tuča (Odleť mračno!)
1998: Oj mama šika dam (Ej, mama elegantná dáma), Diva (Diva) 
1999: Myš (Myš)
2000: Ogoň i voda (Oheň a voda)
2001: Ty poveriš? (Uveríš?), Ja za tebja umru! (Pre Teba zomriem!)
2003: Žestokaja ľubov (Divoká láska), Роза чайная (Čajová ruža)
2004: Nemnoho žaľ (Je to škoda)
2005: Obyčnaja istoria (Obyčajný príbeh)
2006: Poleteli! (Prelet!)
2007: Serdce v 1000 sedcej (Srdce v tisícoch sviečkach)
2009: Prosto podari (Daruj)
2010: Struny duši (Struny duše), Golos (Hlas) (s Anou Netrebko)
2011: Sneg (Sneh)
2012: Ja odpuskaju tebja (Nechávam Ťa ísť)
2013: Serdce ždet (Srdce čaká)
2014: Radosť moja (Moja radosť)
2015: On tvoja ijulljzija (On je Tvoja ilúzia)
2016: Prochože, (Okoloidúci), Забываю (Zabúdam) (spolu s Ljubou Uspenskou)

Diskografia

Albumy

Štúdiové albumy 
1990: Philipp (Filipp)
1990: Sinbat-Morechod (Sindibad - moreplavec)
1991: Nebo I Zemlja (Nebo a Zem)
1991: Ti, Ti, Ti
1992: Takoj Sakoj (Taký onaký)
1994: Ja Ne Rafael (Nie som Rafael)
1995: Primadonna (Primadona)
1995: Skaži Solncu - "Da" (Povedz Slnku "Áno")
1998: S ľubovľu k jedinstvennoj (S láskou k jedinej)
1998: Oj, Mama Šika Dam (Oj mama elegantná dáma)
2000: Celofilia (Žiarlivosť)
2001: Magico Amor (Magická láska)
2002: Vľubľonij I Bezumno Odinokij (Milovaný a veľmi osamelý)
2003: Neznakomka (Neznáma)
2007: For You (Pre Teba)
2011: Drugoj - 2 Edícia, (Druhý)

Live 
2001: Včerá, Segodnja, Závtra... (Včera, Dnes, Zajtra...)
Kompilácie
2003: Lučšije Pesni (Najlepšie piesne)
2004: Dueti (Duety)

Single
1999: Myš2000: Ogoň I Voda (Oheň a voda)
2000: Kilimandžaro2001: Diva2001: Ti Poveriš? (Uveríš?)
2001: Ja Za Tebja Umru (Umriem pre Teba)
2001: Maria2002: Žestokaja Ľubov (Divoká láska)
2004: Sam P.A?! Ili Kirkorov MAZZDie!!!
2005: Kak Sumašedšij ja (Som blázon), duet so Sakisom Rouvasom
2009: Zara Videa 

 Filmy 

 Hudobné filmy

Okrem toho daboval  vo filmovom muzikále Chicago (Чикаго, 2002), Bratrík medvedík (Братец медвежонок, 2003), v divadelných postavách v hrách Čajka (Чайка), Metro (Метро, 2000), Kráska a zviera'' (Красавица и Чудовище, 2009) a iných.

V roku 2002 spoločnosť Philipp Kirkorov Production získala práva na ruskú verziu muzikála Chicago. Kirkorov v muzikále hrá hlavnú rolu.

Spoločné vystúpenia 
Kirkorov má v repertoári viac ako 150 spoločných vystúpení s inými umelcami. Viac ako 36 sa uvádza na niektorých albumov spevákov a DVD. Najzaujímavejšie sú spoločné duetá s Mášou Raspuninou, Annou Netrebko, Allou Pugačevou, Anastáziou Stockou, Starisom Rubasom a inými.

Eurovízia 
Kirkorova volajú „Majster Eurovízie“. Po prvý raz sa zúčastnil Eurovision Song Contest v roku 1995, keď obsadil 17. miesto. Potom sa rozhodol stať producentom a skladateľom piesní pre účastníkov súťaže, vrátane zahraničných. Prvú jeho pieseň spievala Angelika Agurbašová na festivale v roku 2005. Obsadila v  semifinále 13. miesto. V roku 2007 Kirkorov napísal pieseň pre Dmitrija Kolduna, ktorý reprezentoval Bielorusko. Vo finále obsadil 6. miesto. V roku 2008 Kirkorov napísal pieseň Shady Lady pre ukrajinskú speváčku Ani Lopakovú, ktorá obsadila 2. miesto. Stál v tejto súťaži aj pri mnohých iných spevákoch a bol autorom ich piesní.

Referencie

Externé odkazy
Oficiálna stránka
Facebook
Philipp Kirkorov at the Forbes

Zdroj 
 

Ruskí speváci
Ruskí gitaristi
Ruskí hudobní skladatelia
Ruské osobnosti bulharského pôvodu
Ruské osobnosti arménskeho pôvodu
Ruské osobnosti francúzskeho pôvodu
Osobnosti z Varny